ระเบียบกรมทรัพยากรน้ำบาดาลระเบียบกรมทรัพยากรน้ำบาดาลว่าด้วยการแบ่งจ่ายเงินสินบนรางวัลและเงินค่าใช้จ่ายจากเงินค่าปรับทางอาญาพ.ศ. ๒๕๕๓ โดยที่เป็นการสมควรปรับปรุงหลักเกณฑ์เกี่ยวกับการหักแบ่งเงินค่าปรับทางอาญาการแบ่งจ่ายเงินสินบนรางวัล การขอรับเงินสินบนรางวัล การจ่ายเงินสินบนรางวัลและค่าใช้จ่ายในการดำเนินงานการเก็บรักษาเงินและนำเงินส่งคลังให้เหมาะสมและสอดคล้องกับสถานการณ์ปัจจุบันอาศัยอำนาจตามข้อบังคับกระทรวงการคลังว่าด้วยการหักเงินค่าปรับก่อนนำส่งคลัง พ.ศ. ๒๕๔๖ซึ่งแก้ไขเพิ่มเติมโดยข้อบังคับกระทรวงการคลัง ว่าด้วยการหักเงินค่าปรับก่อนนำส่งคลัง(ฉบับที่ ๒) พ.ศ. ๒๕๔๗ ระเบียบกระทรวงการคลังว่าด้วยการจ่ายเงินสินบนรางวัลและค่าใช้จ่ายในการดำเนินงาน พ.ศ. ๒๕๔๖ประกาศกระทรวงการคลัง เรื่องการกำหนดประเภทและอัตราการหักเงินค่าปรับก่อนนำส่งคลัง ลงวันที่ ๑๑ กุมภาพันธ์พ.ศ. ๒๕๔๗ และประกาศกระทรวงการคลัง เรื่องการกำหนดประเภทและอัตราการหักเงินค่าปรับก่อนนำส่งคลัง ฉบับที่ ๒ ลงวันที่ ๖กันยายน พ.ศ. ๒๕๔๗ กรมทรัพยากรน้ำบาดาลจึงกำหนดระเบียบว่าด้วยการจ่ายเงินสินบนรางวัลและค่าใช้จ่ายจากเงินค่าปรับทางอาญาไว้ดังนี้ข้อ ๑ ระเบียบนี้เรียกว่า ระเบียบกรมทรัพยากรน้ำบาดาล ว่าด้วยการแบ่งจ่ายเงินสินบนรางวัลและเงินค่าใช้จ่ายจากเงินค่าปรับทางอาญา พ.ศ. ๒๕๕๓ข้อ ๒[๑]ระเบียบนี้ให้ใช้บังคับนับแต่วันถัดจากวันที่ประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบกรมทรัพยากรน้ำบาดาล ว่าด้วยการแบ่งจ่ายเงินสินบนรางวัลและเงินค่าใช้จ่ายจากเงินค่าปรับทางอาญา พ.ศ. ๒๕๕๐(๒) ระเบียบกรมทรัพยากรน้ำบาดาล ว่าด้วยการแบ่งจ่ายเงินสินบนรางวัลและเงินค่าใช้จ่ายจากเงินค่าปรับทางอาญา (ฉบับที่ ๒) พ.ศ. ๒๕๕๑ข้อ ๔ ในระเบียบนี้เงินค่าปรับ หมายความว่าเงินค่าปรับที่กรมทรัพยากรน้ำบาดาลได้รับจากการกระทำความผิดทางอาญาตามพระราชบัญญัติน้ำบาดาลพ.ศ. ๒๕๒๐ และที่แก้ไขเพิ่มเติมการจับกุม หมายความว่าการที่พนักงานฝ่ายปกครองหรือตำรวจตามประมวลกฎหมายวิธีพิจารณาความอาญาทำการจับกุมผู้กระทำความผิดตามกฎหมายหรือกรณีที่พนักงานเจ้าหน้าที่และหรือพนักงานน้ำบาดาลประจำท้องที่ตามพระราชบัญญัติน้ำบาดาลพ.ศ. ๒๕๒๐ มีส่วนร่วมในการจับกุมผู้กระทำความผิดนั้นด้วยและให้หมายความรวมถึงกรณีที่(๑) ผู้ถูกกล่าวหาไม่ยินยอมให้คณะกรรมการเปรียบเทียบคดีเปรียบเทียบปรับและมีการส่งเรื่องให้พนักงานสอบสวนดำเนินคดี หรือกรณีที่พนักงานสอบสวนส่งเรื่องให้คณะกรรมการเปรียบเทียบคดีเปรียบเทียบปรับ(๒) ผู้ถูกกล่าวหายินยอมให้คณะกรรมการเปรียบเทียบคดีเปรียบเทียบปรับแต่ไม่ชำระค่าปรับตามที่คณะกรรมการเปรียบเทียบคดีกำหนดและมีการส่งเรื่องให้พนักงานสอบสวนดำเนินคดี(๓) พนักงานเจ้าหน้าที่และหรือพนักงานน้ำบาดาลประจำท้องที่ผู้มีหน้าที่ที่ดำเนินการตามอำนาจหน้าที่อันได้มาซึ่งเงินค่าปรับตามที่คณะกรรมการเปรียบเทียบคดีเปรียบเทียบปรับผู้แจ้งความนำจับ หมายความว่าบุคคลเดียวหรือหลายคน ซึ่งนำเบาะแสหรือเค้าเงื่อนแห่งการกระทำความผิดมาแจ้งแก่ทางราชการจนทางราชการสามารถลงโทษผู้กระทำความผิดได้แต่ต้องมิใช่เจ้าหน้าที่ผู้มีหน้าที่ดำเนินการตามกฎหมายเจ้าหน้าที่ที่ดำเนินงานตามอำนาจหน้าที่อันได้มาซึ่งเงินค่าปรับหมายความว่า(๑) เจ้าหน้าที่ผู้ตรวจพบการกระทำความผิด(๒) ผู้บังคับบัญชาของเจ้าหน้าที่ผู้ตรวจพบการกระทำความผิดโดยตรงขึ้นไปตั้งแต่ระดับฝ่ายกลุ่ม กอง สำนัก รองอธิบดี อธิบดี หรือผู้บังคับบัญชาผู้วางแผนผู้สั่งการให้มีการตรวจสอบการประกอบกิจการน้ำบาดาลจนกระทั่งตรวจพบการกระทำความผิดเป็นผลสำเร็จ(๓) นิติกรผู้เป็นเจ้าของสำนวนการตรวจพบการกระทำความผิดหมายความว่าการที่พนักงานเจ้าหน้าที่และหรือพนักงานน้ำบาดาลประจำท้องที่ตรวจพบการกระทำความผิดตามคำร้องเรียนหรือตามปกติในอำนาจหน้าที่หรือในกรณีอื่น ๆและพบว่ามีผู้กระทำความผิดในทางอาญาตามกฎหมายว่าด้วยน้ำบาดาลและมีการกล่าวหาว่าได้กระทำความผิดและดำเนินคดี ในข้อหานั้น ๆโดยมิได้มีการจับกุมผู้กระทำความผิดอธิบดี หมายความว่าอธิบดีกรมทรัพยากรน้ำบาดาลนิติกร หมายความว่านิติกรกรมทรัพยากรน้ำบาดาลส่วนราชการอื่น หมายความว่าส่วนราชการอื่นใด ผู้ได้รับมอบหมายให้ปฏิบัติหน้าที่ตามกฎหมายว่าด้วยน้ำบาดาลหมวด ๑หมวดทั่วไป ข้อ ๕ เงินสินบนรางวัลตามระเบียบนี้ให้ตกทอดไปยังทายาทของผู้มีสิทธิรับเงินสินบนรางวัลได้กรณีผู้มีสิทธิรับเงินสินบนรางวัลมิได้ยื่นคำขอรับเงินภายในกำหนดหนึ่งปีนับแต่วันที่ส่วนราชการได้รับเงินค่าปรับให้เงินสินบนและเงินรางวัลดังกล่าวตกเป็นรายได้ของแผ่นดินข้อ ๖ ในกรณีที่มีปัญหาเกี่ยวกับการปฏิบัติตามระเบียบนี้หรือมีเหตุอื่นใดที่มิได้กำหนดไว้เฉพาะ ให้อธิบดีเป็นผู้วินิจฉัยชี้ขาดคำวินิจฉัยของอธิบดีให้เป็นที่สุดหมวด ๒การแจ้งความนำจับ ข้อ ๗ การแจ้งความนำจับต้องทำเป็นหนังสือลงลายมือชื่อผู้แจ้งเป็นสำคัญตามบันทึกการแจ้งความนำจับตามแบบ ทบ.นจ. ๑ ท้ายระเบียบนี้หรืออาจจะทำเป็นหนังสือลงลายมือชื่อผู้แจ้ง ซึ่งอย่างน้อยต้องระบุวัน เดือน ปี เวลาสถานที่และพฤติการณ์แห่งข้อเท็จจริงเกี่ยวกับการกระทำผิดโดยประสงค์ให้ผู้ถูกกล่าวหาได้รับโทษทางอาญาตามกฎหมายในคดีเดียวกันถ้ามีผู้แจ้งความนำจับตั้งแต่สองคนขึ้นไปให้ถือว่าผู้แจ้งความนำจับก่อนและมีหลักฐานเป็นหนังสือเป็นผู้มีสิทธิได้รับเงินสินบน เว้นแต่มีการแจ้งความพร้อมกัน ให้แบ่งเท่า ๆ กันชื่อ ที่อยู่ รายละเอียดเกี่ยวกับสถานะบุคคลของผู้แจ้งความนำจับเอกสารแจ้งความนำจับและอื่น ๆ ที่เกี่ยวข้อง ให้ถือเป็นความลับข้อ ๘ บรรดาความผิดทั้งหลายที่เกิดขึ้นในเขตกรุงเทพมหานครและเขตจังหวัดอื่นๆ ให้เจ้าหน้าที่ ผู้ดำรงตำแหน่งดังต่อไปนี้ เป็นผู้มีอำนาจในการรับแจ้งความนำจับ(๑) ความผิดที่เกิดขึ้นในกรุงเทพมหานคร(ก) อธิบดี รองอธิบดี ผู้อำนวยการสำนักควบคุมกิจการน้ำบาดาลผู้อำนวยการกลุ่มนิติการ พนักงานเจ้าหน้าที่ตามพระราชบัญญัติน้ำบาดาล พ.ศ. ๒๕๒๐(ข) ผู้กำกับ รองผู้กำกับ สารวัตร รองสารวัตรและนายตำรวจยศตั้งแต่ร้อยตำรวจตรีขึ้นไป ในสถานีตำรวจนครบาลเขตกรุงเทพมหานคร(๒) ความผิดที่เกิดขึ้นนอกเขตกรุงเทพมหานคร(ก) พนักงานน้ำบาดาลประจำท้องที่จังหวัดและพนักงานเจ้าหน้าที่ตามพระราชบัญญัติน้ำบาดาล พ.ศ. ๒๕๒๐(ข) ผู้กำกับ รองผู้กำกับ สารวัตร รองสารวัตรและนายตำรวจยศตั้งแต่ร้อยตำรวจตรีขึ้นไป ในสถานีตำรวจภูธรจังหวัดข้อ ๙ เมื่อได้รับการแจ้งความนำจับแล้วให้ผู้รับแจ้งความส่งหลักฐานการรับแจ้งความนำจับให้ผู้ที่เกี่ยวข้องดำเนินการต่อไปพร้อมกับจัดทำสำเนาหลักฐานการรับแจ้งความนำจับโดยให้ผู้รับแจ้งความนำจับเป็นผู้รับรองสำเนาไว้ทุกครั้งด้วยทั้งนี้เพื่อให้ผู้แจ้งความนำจับเก็บไว้เป็นหลักฐานหมวด ๓การหักแบ่งเงินค่าปรับ ข้อ ๑๐ ให้อธิบดีหรือผู้ที่ได้รับมอบหมายหักเงินค่าปรับก่อนนำส่งคลังเป็นรายได้แผ่นดินไว้จ่ายเป็นเงินสินบนเงินรางวัลและค่าใช้จ่ายในการดำเนินงานดังนี้(๑) กรณีมีการจับกุมผู้กระทำความผิดให้หักในอัตราร้อยละ ๘๐ของเงินค่าปรับที่ได้รับ(๒) กรณีตรวจพบการกระทำความผิดให้หักในอัตราร้อยละ ๖๐ของเงินค่าปรับที่ได้รับข้อ ๑๑ เงินค่าปรับที่หักไว้ตามข้อ๑๐ หรือเงินค่าปรับที่ได้รับจากเลขาธิการสำนักงานศาลยุติธรรม ให้นำไปใช้จ่ายดังนี้(๑) ให้แบ่งเงินออกเป็น ๔ ส่วน(๒) ให้นำไปจ่ายเงินสินบน ๑ ส่วน และเงินรางวัล ๒ ส่วนในกรณีที่ไม่ต้องจ่ายเงินสินบนให้รวมจ่ายเป็นเงินรางวัลทั้ง ๓ ส่วน(๓) จำนวนที่เหลืออีก ๑ ส่วนให้นำไปจ่ายเป็นค่าใช้จ่ายในการดำเนินงานข้อ ๑๒ เงินค่าปรับตามข้อ๑๑ (๒) ให้ปฏิบัติดังนี้(๑) เงินสินบนรางวัลที่หักไว้ตามระเบียบนี้ สำหรับความผิดที่เกิดขึ้นในเขตกรุงเทพมหานครให้นำฝากไว้ที่กรมบัญชีกลางชื่อบัญชี เงินฝากเงินสินบนรางวัลกรมทรัพยากรน้ำบาดาล(๒) เงินสินบน เงินรางวัลของพนักงานฝ่ายปกครองหรือตำรวจและเจ้าหน้าที่ของส่วนราชการอื่นที่หักไว้ตามระเบียบนี้สำหรับความผิดที่เกิดขึ้นในเขตน้ำบาดาลจังหวัดเชียงใหม่ จังหวัดขอนแก่นและจังหวัดนครราชสีมา ให้นำฝากไว้ที่สำนักงานคลังจังหวัด หรือสำนักงานคลังจังหวัด ณอำเภอ แล้วแต่กรณี ชื่อบัญชี เงินสินบนรางวัลของจังหวัด ....สำนักทรัพยากรน้ำบาดาล เขต ..(๓) ภายใต้บังคับ (๑) และ (๒) เงินสินบน เงินรางวัลของพนักงานฝ่ายปกครองหรือตำรวจที่หักไว้ตามระเบียบนี้สำหรับความผิดที่เกิดขึ้นในเขตจังหวัดอื่น ๆให้นำฝากไว้ที่สำนักงานคลังจังหวัดหรือสำนักงานคลังจังหวัด ณ อำเภอ แล้วแต่กรณีชื่อบัญชี เงินฝากเงินสินบนรางวัลสำนักงานทรัพยากรธรรมชาติและสิ่งแวดล้อมจังหวัด....(๔) เงินรางวัลของเจ้าหน้าที่สำนักงานทรัพยากรธรรมชาติและสิ่งแวดล้อมจังหวัดที่หักไว้ตามระเบียบนี้ให้นำฝากไว้ที่สำนักงานคลังจังหวัด หรือสำนักงานคลังจังหวัด ณ อำเภอ แล้วแต่กรณี ชื่อบัญชีเงินฝากเงินสินบนรางวัลสำนักงานทรัพยากรธรรมชาติและสิ่งแวดล้อมจังหวัด....(๕) เงินรางวัลของเจ้าหน้าที่สำนักงานทรัพยากรน้ำบาดาลเขตที่หักไว้ตามระเบียบนี้ ให้นำฝากไว้ที่สำนักงานคลังจังหวัดหรือสำนักงานคลังจังหวัด ณ อำเภอ แล้วแต่กรณี ชื่อบัญชี เงินสินบนรางวัลของจังหวัด .... สำนักทรัพยากรน้ำบาดาล เขต .. (๖) เงินรางวัลของอธิบดี รองอธิบดี และเจ้าหน้าที่ที่ไม่ได้กำหนดในส่วนอื่นที่หักไว้ตามระเบียบนี้ให้นำฝากไว้ที่กรมบัญชีกลาง ชื่อบัญชี เงินฝากเงินสินบนรางวัลของกรมทรัพยากรน้ำบาดาลข้อ ๑๓ เงินในส่วนที่เป็นค่าใช้จ่ายในการดำเนินงานตามข้อ๑๑ (๓) ให้นำฝากไว้ที่กรมบัญชีกลาง ชื่อบัญชี เงินฝากค่าใช้จ่ายในการดำเนินงานของกรมทรัพยากรน้ำบาดาลหมวด ๔การแบ่งจ่ายเงินสินบนรางวัล ข้อ ๑๔ ถ้ามีผู้แจ้งความนำจับให้จ่ายเงินสินบนแก่ผู้แจ้งความนำจับนั้นข้อ ๑๕ ให้แบ่งจ่ายเงินค่าปรับตามข้อ๑๑ กรณีมีการจับกุม และมีผู้แจ้งความนำจับหรือไม่มีผู้แจ้งความนำจับและมีการส่งเรื่องให้กรมทรัพยากรน้ำบาดาลหรือสำนักงานทรัพยากรธรรมชาติและสิ่งแวดล้อมจังหวัด หรือสำนักทรัพยากรน้ำบาดาลเขตหรือส่วนราชการอื่นใดที่ได้รับมอบหมายให้ดำเนินคดี ตามกฎหมายว่าด้วย น้ำบาดาลเป็นเงินสินบนรางวัลดังนี้(๑) พนักงานฝ่ายปกครองหรือตำรวจ ในอัตราร้อยละ ๓๐(๒) กรณีความผิดที่เกิดขึ้นในเขตกรุงเทพมหานคร จังหวัดนนทบุรีจังหวัดสมุทรปราการ จังหวัดสมุทรสาคร จังหวัดปทุมธานี จังหวัดพระนครศรีอยุธยาและจังหวัดนครปฐม ให้แบ่งจ่ายดังนี้(ก) เจ้าหน้าที่ผู้เป็นเจ้าของเรื่อง ในอัตราร้อยละ ๒๘(ข) ผู้บังคับบัญชาระดับต้นของเจ้าหน้าที่ผู้เป็นเจ้าของเรื่องในอัตราร้อยละ ๓(ค) ผู้อำนวยการสำนักควบคุมกิจการน้ำบาดาล ในอัตราร้อยละ ๘กรณีความผิดที่เกิดขึ้นในเขตกรุงเทพมหานคร(ง)กรณีความผิดเกิดขึ้นในเขตจังหวัดอื่นนอกจากกรุงเทพมหานครให้แบ่งจ่ายดังนี้ผู้อำนวยการสำนักควบคุมกิจการน้ำบาดาล ในอัตราร้อยละ ๔ผู้อำนวยการสำนักงานทรัพยากรธรรมชาติและสิ่งแวดล้อมจังหวัดและผู้อำนวยการสำนัก กอง กลุ่ม ของเจ้าหน้าที่ผู้เป็นเจ้าของเรื่อง ในอัตราร้อยละ๔(จ) เจ้าหน้าที่ในส่วน หรือฝ่าย หรือเรียกชื่ออย่างอื่นใดซึ่งดำเนินการให้ผู้ต้องหานำเงินมาชำระค่าปรับตามที่คณะกรรมการเปรียบเทียบคดีทำการเปรียบเทียบในอัตราร้อยละ ๓ โดยให้ผู้อำนวยการสำนัก กองกลุ่มซึ่งเป็นผู้บังคับบัญชาเจ้าหน้าที่ดังกล่าว ยื่นคำขอรับเงินรางวัลและวางหลักเกณฑ์การแบ่งเงินรางวัลตามความเหมาะสมและปริมาณงานที่ได้รับสำหรับเจ้าหน้าที่ดังกล่าว(ฉ) หากผู้มีสิทธิรับเงินใน (ก) หรือ (ข) หรือ (ง) วรรคสาม มีหลายคนให้เฉลี่ยจ่ายเฉพาะในส่วนนั้นเท่ากันทุกคน(๓) กรณีความผิดที่เกิดขึ้นในเขตจังหวัดอื่น ๆ ให้แบ่งจ่ายดังนี้(ก) เจ้าหน้าที่ผู้เป็นเจ้าของเรื่อง ในอัตราร้อยละ ๓๐(ข) ผู้บังคับบัญชาระดับต้นของเจ้าหน้าที่ผู้เป็นเจ้าของเรื่องในอัตราร้อยละ ๕(ค) ผู้อำนวยการสำนักงานทรัพยากรธรรมชาติและสิ่งแวดล้อมจังหวัดและผู้อำนวยการสำนัก กอง กลุ่ม ของเจ้าหน้าที่ผู้เป็นเจ้าของเรื่อง ในอัตราร้อยละ๔(ง) เจ้าหน้าที่ในส่วน หรือฝ่าย หรือเรียกชื่ออย่างอื่นใด ซึ่งดำเนินการให้ผู้ต้องหานำเงินมาชำระค่าปรับตามที่คณะกรรมการเปรียบเทียบคดีทำการเปรียบเทียบในอัตราร้อยละ ๓ โดยให้ผู้อำนวยการสำนัก กองกลุ่มซึ่งเป็นผู้บังคับบัญชาเจ้าหน้าที่ดังกล่าว ยื่นขอรับเงินรางวัลและวางหลักเกณฑ์การแบ่งเงินรางวัลตามความเหมาะสมและปริมาณงานที่ได้รับสำหรับเจ้าหน้าที่ดังกล่าว(จ) หากผู้มีสิทธิรับเงินใน (ก) หรือ (ข) หรือ (ค) มีหลายคนให้เฉลี่ยจ่ายเฉพาะในส่วนนั้นเท่ากันทุกคน(๔) นิติกรผู้เป็นเจ้าของสำนวน ในอัตรา ร้อยละ ๖หัวหน้าฝ่ายนิติกรผู้เป็นเจ้าของสำนวนในอัตราร้อยละ ๓ ผู้อำนวยการกลุ่มนิติการในอัตราร้อยละ ๓ เจ้าหน้าที่ในฝ่ายบริหารงานทั่วไปของกลุ่มนิติการ ในอัตราร้อยละ ๓(๕) อธิบดีในอัตราร้อยละ ๕ รองอธิบดีทุกคนรวมกัน ในอัตราร้อยละ ๘ข้อ ๑๖ ให้แบ่งจ่ายเงินค่าปรับตามข้อ ๑๑สำหรับกรณีที่ตรวจพบการกระทำความผิดให้แก่เจ้าหน้าที่ที่ดำเนินงานตามอำนาจหน้าที่อันได้มาซึ่งเงินค่าปรับดังนี้(๑) กรณีความผิดที่เกิดขึ้นในเขตกรุงเทพมหานคร จังหวัดนนทบุรีจังหวัดสมุทรปราการ จังหวัดสมุทรสาคร จังหวัดปทุมธานี จังหวัดพระนครศรีอยุธยาและจังหวัดนครปฐม ให้แบ่งจ่ายดังนี้(ก) เจ้าหน้าที่ผู้ตรวจพบการกระทำความผิด ในอัตราร้อยละ ๔๐(ข) ผู้บังคับบัญชาระดับต้นของผู้ตรวจพบการกระทำความผิดในอัตราร้อยละ ๗(ค) ผู้อำนวยการสำนักควบคุมกิจการน้ำบาดาล ในอัตราร้อยละ ๑๐กรณีความผิดที่เกิดขึ้นในเขตกรุงเทพมหานคร(ง) กรณีความผิดเกิดขึ้นในเขตจังหวัดอื่นนอกจากกรุงเทพมหานครให้แบ่งจ่ายดังนี้ผู้อำนวยการสำนักควบคุมกิจการน้ำบาดาล ในอัตราร้อยละ ๕ผู้อำนวยการสำนักงานทรัพยากรธรรมชาติและสิ่งแวดล้อมจังหวัดและผู้อำนวยการสำนัก กอง กลุ่ม ของเจ้าหน้าที่ผู้ตรวจพบการกระทำความผิดในอัตราร้อยละ ๕(จ) เจ้าหน้าที่ในส่วน หรือฝ่าย หรือเรียกชื่ออย่างอื่นซึ่งดำเนินการให้ผู้ต้องหานำเงินมาชำระค่าปรับตามที่คณะกรรมการเปรียบเทียบคดีทำการเปรียบเทียบในอัตราร้อยละ ๓ โดยให้ผู้อำนวยการสำนัก กองกลุ่มซึ่งเป็นผู้บังคับบัญชาเจ้าหน้าที่ดังกล่าว ยื่นคำขอรับเงินรางวัลและวางหลักเกณฑ์การแบ่งเงินรางวัล ตามความเหมาะสมและปริมาณงานที่ได้รับสำหรับเจ้าหน้าที่ดังกล่าว(ฉ) หากผู้มีสิทธิรับเงินใน (ก) หรือ (ข) หรือ (ง) วรรคสาม มีหลายคนให้เฉลี่ยจ่ายเฉพาะในส่วนนั้นเท่ากันทุกคน(๒) กรณีความผิดที่เกิดขึ้นในเขตจังหวัดอื่น ให้แบ่งจ่ายดังนี้(ก) เจ้าหน้าที่ผู้ตรวจพบการกระทำความผิด ในอัตราร้อยละ ๔๕(ข) ผู้บังคับบัญชาระดับต้นของเจ้าหน้าที่ผู้ตรวจพบการกระทำความผิดในอัตราร้อยละ ๗(ค) ผู้อำนวยการสำนักงานทรัพยากรธรรมชาติและสิ่งแวดล้อมจังหวัดและผู้อำนวยการสำนัก กอง กลุ่ม ของเจ้าหน้าที่ผู้ตรวจพบการกระทำความผิดในอัตราร้อยละ ๕(ง) เจ้าหน้าที่ในส่วนหรือฝ่ายหรือเรียกชื่ออย่างอื่นซึ่งดำเนินการให้ผู้ต้องหานำเงินมาชำระค่าปรับตามที่คณะกรรมการเปรียบเทียบคดีทำการเปรียบเทียบในอัตราร้อยละ ๓ โดยให้ผู้อำนวยการสำนัก กองกลุ่มซึ่งเป็นผู้บังคับบัญชาเจ้าหน้าที่ดังกล่าวยื่นคำขอรับเงินรางวัลและวางหลักเกณฑ์การแบ่งเงินรางวัลตามความเหมาะสมและปริมาณงานที่ได้รับสำหรับเจ้าหน้าที่ดังกล่าว(จ) หากผู้มีสิทธิรับเงินใน (ก) หรือ (ข) หรือ (ค) มีหลายคนให้เฉลี่ยจ่ายเฉพาะในส่วนนั้นเท่ากันทุกคน(๓) นิติกรผู้เป็นเจ้าของสำนวน ในอัตราร้อยละ ๑๐หัวหน้าฝ่ายนิติกรผู้เป็นเจ้าของสำนวนในอัตราร้อยละ ๖ผู้อำนวยการกลุ่มนิติการในอัตราร้อยละ ๔เจ้าหน้าที่ในฝ่ายบริหารงานทั่วไปของกลุ่มนิติการ ในอัตราร้อยละ ๓(๔) อธิบดี ในอัตราร้อยละ ๗ รองอธิบดีทุกคนรวมกัน ในอัตราร้อยละ ๑๐ข้อ ๑๗ ในกรณีที่มีการจับกุมและมีผู้แจ้งความนำจับหรือไม่มีผู้แจ้งความนำจับตามข้อ๑๕ แต่การดำเนินคดีมิได้ส่งเรื่องให้กรมทรัพยากรน้ำบาดาลหรือสำนักงานทรัพยากรธรรมชาติและสิ่งแวดล้อมจังหวัดร่วมดำเนินการหรือมีเหตุอื่นใดเป็นเหตุให้ไม่สามารถนำมาจ่ายเป็นเงินสินบนรางวัลตามข้อ๑๕ ให้เงินดังกล่าวตกเป็นรายได้ของแผ่นดินข้อ ๑๘ ในกรณีที่ไม่มีผู้มีสิทธิได้รับรางวัลหรือมีเหตุอื่นใดเป็นเหตุให้ไม่มีสิทธิรับรางวัลในลำดับใดในแต่ละข้อ ตามข้อ ๑๕ และข้อ ๑๖ให้เงินรางวัลดังกล่าวตกเป็นรายได้แผ่นดินหมวด ๕การขอรับเงินสินบนรางวัล ข้อ ๑๙ เมื่อมีการชำระค่าปรับแล้วให้สำนักงานทรัพยากรธรรมชาติและสิ่งแวดล้อมจังหวัดหรือสำนัก กอง กลุ่มหรือส่วนราชการอื่นใดของเจ้าหน้าที่ผู้เป็นเจ้าของเรื่องหรือผู้ตรวจพบการกระทำความผิดแจ้งให้กลุ่มนิติการทราบภายใน๒ วันทำการ นับแต่วันที่ได้รับค่าปรับนั้นข้อ ๒๐ เงินค่าปรับที่ได้รับจากเลขาธิการสำนักงานศาลยุติธรรมให้ส่วนการคลัง สำนักบริหารกลาง หรือสำนักทรัพยากรน้ำบาดาลเขต กรมทรัพยากรน้ำบาดาลหรือสำนักงานทรัพยากรธรรมชาติและสิ่งแวดล้อมจังหวัด หรือส่วนราชการอื่นซึ่งได้รับเงินค่าปรับ แจ้งให้กลุ่มนิติการทราบภายในกำหนด ๒ วันทำการนับแต่วันที่ได้รับค่าปรับนั้นข้อ ๒๑ ให้จ่ายเงินสินบนภายใน๕ วันทำการนับแต่วันที่ส่วนการคลัง สำนักบริหารกลางหรือสำนักทรัพยากรน้ำบาดาลเขตกรมทรัพยากรน้ำบาดาล หรือสำนักงานทรัพยากรธรรมชาติและสิ่งแวดล้อมจังหวัดหรือส่วนราชการอื่น ซึ่งได้รับค่าปรับนั้น แล้วแต่กรณีข้อ ๒๒ เมื่อกลุ่มนิติการได้รับแจ้งตามข้อ๑๙ และข้อ ๒๐ แล้ว ให้นิติกรผู้เป็นเจ้าของสำนวนในแต่ละคดีเป็นผู้จัดทำบัญชีสรุปรายชื่อพร้อมสัดส่วนจำนวนเงินของผู้มีสิทธิได้รับเงินสินบนรางวัลตามแบบทบ. นจ. ๒ ท้ายระเบียบนี้ แจ้งต่อส่วนการคลัง สำนักบริหารกลางหรือสำนักงานทรัพยากรน้ำบาดาลเขต หรือสำนักงานทรัพยากรธรรมชาติและสิ่งแวดล้อมจังหวัดหรือส่วนราชการอื่นซึ่งได้รับค่าปรับ ภายใน ๓ วันทำการนับแต่วันที่มีการชำระค่าปรับนั้นและให้แจ้งหน่วยงานของเจ้าหน้าที่ผู้มีสิทธิได้รับเงินสินบนรางวัลด้วยข้อ ๒๓ ผู้มีสิทธิได้รับเงินสินบนหรือเงินรางวัลที่หักไว้ตามระเบียบนี้ให้ยื่นคำขอรับเงินสินบนตามแบบ ทบ. นจ. ๓ หรือเงินรางวัล ตามแบบ ทบ. นจ. ๔ท้ายระเบียบนี้โดยเร็ว ต่อหน่วยงาน ดังต่อไปนี้(๑) เงินสินบนรางวัลสำหรับความผิดที่เกิดขึ้นในเขตกรุงเทพมหานครให้ยื่นคำขอต่อส่วนการคลัง สำนักบริหารกลาง กรมทรัพยากรน้ำบาดาล(๒) เงินสินบน เงินรางวัลของพนักงานฝ่ายปกครองหรือตำรวจสำหรับความผิดที่เกิดขึ้นในเขตจังหวัดเชียงใหม่ จังหวัดขอนแก่นและจังหวัดนครราชสีมา ให้ยื่นคำขอต่อสำนักทรัพยากรน้ำบาดาล เขต ๑ ลำปางสำนักทรัพยากรน้ำบาดาล เขต ๔ ขอนแก่น และสำนักทรัพยากรน้ำบาดาล เขต ๕ นครราชสีมาตามลำดับ(๓) ภายใต้บังคับตาม (๑) และ (๒) เงินสินบนเงินรางวัลของพนักงานฝ่ายปกครองหรือตำรวจสำหรับความผิดที่เกิดขึ้นในเขตจังหวัดอื่น ๆให้ยื่นคำขอต่อสำนักงานทรัพยากรธรรมชาติและสิ่งแวดล้อมจังหวัดในเขตพื้นที่รับผิดชอบ(๔) เงินรางวัลสำหรับเจ้าหน้าที่สำนักงานทรัพยากรธรรมชาติและสิ่งแวดล้อมจังหวัดให้ยื่นคำขอต่อสำนักงานทรัพยากรธรรมชาติและสิ่งแวดล้อมจังหวัดในเขตพื้นที่รับผิดชอบ(๕) เงินรางวัลของเจ้าหน้าที่สำนักทรัพยากรน้ำบาดาลเขตให้ยื่นคำขอต่อสำนักทรัพยากรน้ำบาดาลเขตในเขตพื้นที่รับผิดชอบ(๖) เงินรางวัลของอธิบดี รองอธิบดี และเจ้าหน้าที่อื่นให้ยื่นคำขอต่อส่วนการคลัง สำนักบริหารกลาง กรมทรัพยากรน้ำบาดาลข้อ ๒๔ เมื่อส่วนการคลังสำนักบริหารกลาง หรือสำนักทรัพยากรน้ำบาดาลเขต กรมทรัพยากรน้ำบาดาลหรือสำนักงานทรัพยากรธรรมชาติและสิ่งแวดล้อมจังหวัด หรือส่วนราชการอื่นใดได้รับแบบ ทบ.นจ. ๒ ตามข้อ ๒๒ และแบบ ทบ.นจ. ๓ หรือแบบ ทบ.นจ. ๔ ตามข้อ ๒๓ แล้วให้ดำเนินการตรวจสอบเมื่อเห็นว่าถูกต้องให้จัดทำผลการตรวจสอบและคำขออนุมัติให้จ่ายเงินสินบนรางวัลต่อไปให้ผู้อำนวยการสำนักทรัพยากรน้ำบาดาลเขตหรือผู้อำนวยการสำนักงานทรัพยากรธรรมชาติและสิ่งแวดล้อมจังหวัด ซึ่งได้รับแบบทบ.นจ. ๓ หรือแบบ ทบ.นจ. ๔ เป็นผู้พิจารณาอนุมัติจ่ายเงินสินบนรางวัลหมวด ๖การจ่ายเงินสินบนรางวัลและค่าใช้จ่ายในการดำเนินงาน ข้อ ๒๕ วิธีปฏิบัติเกี่ยวกับการจ่ายเงินสินบนรางวัลและค่าใช้จ่ายในการดำเนินงาน ให้ถือปฏิบัติตามระเบียบกระทรวงการคลัง ว่าด้วยการจ่ายเงินสินบนรางวัลและค่าใช้จ่ายในการดำเนินงานพ.ศ. ๒๕๔๖ ลงวันที่ ๒ ธันวาคม ๒๕๔๖ และหรือที่แก้ไขเพิ่มเติม (ถ้ามี)หมวด ๗การเก็บรักษาเงินและการนำเงินส่งคลัง ข้อ ๒๖ วิธีปฏิบัติเกี่ยวกับการรับเงินการเบิกเงิน การจ่ายเงิน การเก็บรักษาเงิน การนำเงินฝากคลัง การพัสดุให้ถือปฏิบัติตามข้อบังคับกระทรวงการคลัง ว่าด้วยการหักเงินค่าปรับก่อนนำส่งคลัง พ.ศ.๒๕๔๖ ลงวันที่ ๒ ธันวาคม ๒๕๔๖ และ (ฉบับที่ ๒) พ.ศ. ๒๕๔๗ ลงวันที่ ๑๑ กุมภาพันธ์ ๒๕๔๗และหรือที่แก้ไขเพิ่มเติม (ถ้ามี)ข้อ ๒๗ ให้อธิบดีกรมทรัพยากรน้ำบาดาลเป็นผู้รักษาการตามระเบียบนี้บทเฉพาะกาล ข้อ ๒๘ บรรดาคดีที่เกิดขึ้นและคดียังไม่ถึงที่สิ้นสุดก่อนวันที่ระเบียบนี้ใช้บังคับให้นำหลักเกณฑ์และวิธีการแบ่งจ่ายเงินสินบนรางวัลตามระเบียบนี้มาใช้บังคับโดยอนุโลมประกาศณ วันที่ ๒๙ พฤศจิกายน พ.ศ. ๒๕๕๒ปราณีตร้อยบางอธิบดีกรมทรัพยากรน้ำบาดาล[เอกสารแนบท้าย]๑. บันทึกการรับเจ้งความนำจับ (แบบ ทบ. นจ. ๑)๒. บัญชีสรุปรายชื่อพร้อมสัดส่วนจำนวนเงินของผู้มีสิทธิได้รับเงินสินบนรางวัล(แบบ ทบ. นจ. ๒)๓. คำขอรับเงินสินบน (สำหรับผู้แจ้งความนำจับ) (แบบ ทบ. นจ. ๓)(ดูข้อมูลจากภาพกฎหมาย)ปริยานุช/ผู้จัดทำ๒๗ มกราคม ๒๕๕๔ณัฐวดี/ตรวจ๒๗ มกราคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๗ ง/หน้า ๑/๑๙ มกราคม ๒๕๕๔